stanford-oval/wikipedia huggingface dataset:
Treis Eliés

| Treis Eliés Τρεις Ελιές |
| --- | --- |
 Treis Eliéen kylä.
 Treis Eliés
 Koordinaatit: 34°56′0″N, 32°47′42″E 
Valtio:   Kypros
Alue:  Limassol
Hallinto:  
 – Asutustyyppi:  kylä ja kyläyhdyskunta
Korkeus:  800 m
Väkiluku (2011):  25
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Treis Eliés (kreik. Τρεις Ελιές) on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on 25 (2011).
Arkkienkeli Mikaelin (Archángelos Michaíl) kirkko.
Treis Eliés, suomeksi ”Kolme oliivipuuta”, sijaitsee Tróodos-vuoristossa Marathásan laaksossa noin kuusi kilometriä länteen Ólympos-vuoren huipusta. Kylä on rakennettu noin 800 metrin korkeuteen merenpinnasta laskettuna. Kylän nähtävyyksiin kuuluvat muun muassa Arkkienkeli Mikaelin (Archángelos Michaíl) kirkko 1600/1700-luvulta sekä Pyhän Paraskevan (Agía Paraskeví) kirkko 1600-luvulta.
Aiheesta muualla

Kuvia tai muita tiedostoja aiheesta Treis Eliés Wikimedia Commonsissa
Limassolin alue
| --- | --- |
Kunnat (dímos):  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas 
Yhdyskunnat (koinótita):  Ágios Amvrósios · Ágios Dimítrios · Ágios Geórgios · Ágios Ioánnis · Ágios Konstantínos · Ágios Mámas · Ágios Pávlos · Ágios Theódoros · Ágios Therápon · Ágios Thomás · Ágios Týchonas · Agrídia · Agrós · Akapnoú · Akrotíri · Akroúnta · Álassa · Aléktora · Amíantos · Anógyra · Apesiá · Apsioú · Arakapás · Armenochóri · Ársos · Asgáta · Asómatos · Avdímou · Chandriá · Dieróna · Dorá · Dorós · Dýmes · Episkopí · Eptagóneia · Erími · Fasoúla · Foiní · Foinikária · Gerása · Gerovása · Kaló Chorió · Kaminária · Kantoú · Kapileió · Kivídes · Káto Mýlos · Káto Plátres · Kelláki · Kissoúsa · Klonári · Koiláni · Kolóssi · Korfí · Kouká · Kyperoúnta · Láneia · Lemíthou · Limnátis · Lófou · Louvarás · Maliá · Mandriá · Mathikolóni · Monágri · Monagroúlli · Moní · Moniátis · Mouttagiáka · Ómodos · Páchna · Palaiómylos · Palódeia · Páno Plátres · Páno Polemídia · Paramáli · Paramýtha · Parekklisiá · Peléndri · Pentákomo · Péra Pedí · Pissoúri · Platanísteia · Potamioú · Potamítissa · Prastió Avdímou · Prastió Kellakíou · Pródromos · Pýrgos · Sanída · Silíkou · Sotíra · Soúni-Zanakiá · Spitáli · Sykópetra · Trachóni · Treis Eliés · Trimíklini · Tróodos · Tserkézoi · Vása Kellakíou · Vása Koilaníou · Víkla · Vouní · Zoopigí
Vaikea tapaus

| Vaikea tapaus> Identikit |
| --- | --- |

Ohjaaja:  Giuseppe Patroni Griffi
Käsikirjoittaja:  Giuseppe Patroni Griffi Raffaele La Capria Muriel Spark
Perustuu:  Muriel Sparkin pienoisromaaniin The Driver’s Seat
Tuottaja:  Franco Rossellini
Säveltäjä:  Franco Mannino
Kuvaaja:  Vittorio Storaro
Leikkaaja:  Franco Arcalli
Tuotantosuunnittelija:  Mario Ceroli
Pukusuunnittelija:  Gabriella Pescucci
Valmistustiedot
Valmistusmaa:  Italia
Levittäjä:  Cineriz Netflix
Kesto:  105 minuuttia
Alkuperäiskieli:  italia englanti
Aiheesta muualla
IMDb
Elonet
AllMovie
Infobox OKNimi-testi OK: 
Vaikea tapaus (Identikit / The Driver’s Seat / Psychotic) on Giuseppe Patroni Griffin ohjaama italialainen englanninkielinen draamaelokuva vuodelta 1974. Sen pääosissa näyttelevät Elizabeth Taylor ja Ian Bannen ja yhtä sivuosaa, englantilaista lordia, esittää Andy Warhol.
Juoni

Elokuvassa Taylor esittää Kööpenhaminassa asuvaa, psyykkisesti epävakaata naista nimeltä Lise, joka matkustaa näkynsä ohjaamana Roomaan löytääkseen ihmisen, joka on ”tarkoitettu” tappamaan hänet. Lise pääseekin Roomassa hengestään. Tapahtumat kerrotaan epälineaarisessa järjestyksessä, leikattuna limittäin Lisen kuolemaa tutkivien poliisikuulustelujen kanssa.
Tuotanto

Taylor otti roolin vastaan muun muassa siksi, että hänen tuolloinen aviomiehensä Richard Burton teki Roomassa samaan aikaan elokuvaa Suuri joukkoteurastus. Myös Andy Warhol sattui olemaan Roomassa elokuvatuotantojensa Frankenstein ja Dracula takia.
Elokuvan pääkuvaajana toimi sittemmin kolmella Oscarilla palkittu Vittorio Storaro, joka oli tätä ennen tullut tunnetuksi Bernardo Bertoluccin elokuvista Fasisti (1970) ja
Viimeinen tango Pariisissa (1972). Myös leikkaaja Franco Arcalli oli työskennellyt näissä Bertoluccin tuotannoissa.
Vastaanotto

Vaikea tapaus esitettiin Yle TV1 -kanavalla tammikuussa 1995. Helsingin Sanomien Mikael Fränti teilasi sen lyhyessä ennakkoesittelyssään ”tekotaiteelliseksi sotkufilmiksi”.
Slant Magazine -lehdessä Vaikean tapauksen arvellaan sijoittuvan elokuvien vihoviimeiseen neljänteen laatukategoriaan nimeltä ”mitä ihmettä tämä on olevinaan”, kun muut ovat ”hyvä”, ”huono” ja ”niin huono että on hyvä”. Paitsi että juoni on toivottoman sekava, kriitikon mukaan tuolloin melko tukevassa kunnossa ollut Taylor on tehty elokuvassa mahdollisimman epämiellyttävän näköiseksi räikeine vaatteineen ja meikkeineen.
Aiheesta muualla

Elokuvan Blu-ray-julkaisun traileri, British Film Institute / YouTube (englanniksi)
Urajärvi

Urajärven kartano.
Urajärvi on kylä Asikkalassa keskellä Päijät-Hämettä. Vakituisia asukkaita Urajärvellä on noin 400 ja kesävieraita noin 2 000. Kylässä sijaitsee myös yksi Asikkalan Natura 2000 -luonnonsuojelualueista.
Urajärvi jaetaan viiteen kulmakuntaan: Keskikylään, Tervalankulmaan, Rutalahteen, Tölkänlahteen ja Kausaan. Keskikylä on Urajärven keskus ja siellä sijaitsevat mm. entinen koulu, joka toimii nyt kylätalona (omistajana Urajärvenseudun kouluosuuskunta USKO), nuorisoseurantalo, historiallinen Urajärven kartano, Pelto-Ollilan ratsastustila ja jonkin verran metalliteollisuutta. Vierumäen ja Vääksyn välinen seututie 313 kulkee Urajärven kautta. Ruotsalaisen rannalla sijaitseva Rutalahti on Asikkalan kunnan itäisin paikka. 
Urajärvi valittiin vuonna  2018 Päijät-Hämeen vuoden kyläksi jo toistamiseen, edellinen kerta oli vuonna 2004.
Kylässä kartanon tuntumassa sijaitsee myös Kansalliskirjaston varastokirjastoyksikkö, joka kuuluu Helsingin yliopiston organisaatioon.
Nähtävyydet

Urajärven kartanomuseo oli von Heidemanin suvun omistuksessa vuosina 1672–1917. Viimeiset asukkaat olivat Hugo ja Lilly von Heideman, jotka testamenttasivat kartanon ylläpidettäväksi kartanomuseona. Kartanossa on myös näköalapaikka Valhalla, joka on kehystetty antiikin tyyliin pylväillä. Kartano oli suljettuna vuosina 2010–2013 kunnostustöiden vuoksi ja avattiin uudelleen yleisölle keväällä 2013. Remontin jälkeen museon avoinnaolosta keskusteltiin ja museo oltiin vähällä sulkea. Ylläpidon otti kuitenkin vastuulleen Urajärven museon ystävät ry, joka nyt pitää museon auki lähes pelkästään vapaaehtoistoimin.
Avoimet kylät

Valtakunnalliseen Avoimet kylät -tapahtumaan Urajärvellä 8. kesäkuuta 2019 osallistuvat Nahiskulman navettagalleria ja Urajärven kartano.
Aiheesta muualla

Urajärven verkkosivut
Elina Virtanen: Urajärven kartanon omistajien rakkaus kulttuuriin Kirja-arvostelu teoksesta: Kuurne, Jouni: Urajärveltä maailmalle. Muistoja meiltä ja muualta – Jouni Kuurneen Urajärvi-blogiartikkelit. Museovirasto, 2013. 99 sivua. (Agricolan kirja-arvostelut, 25.6.2013)
Kuurne, Jouni: Kartanoelämää Urajärvellä. Museovirasto, 2003.
Urajärven kartanomuseo Museovirasto
Torsa (Rautjärvi)

| Torsa |
| --- | --- |
Valtiot:  Suomi 
Paikkakunta:  Rautjärvi ja Ruokolahti 
Koordinaatit:  61°26′06″N, 29°09′16″E
Vesistöalue ja valuma-alueen tietoja
Laskujoki:  Torsanjoki 
Järvinumero:  03.051.1.001
Mittaustietoja
Pinnankorkeus:  78,5 m  
Rantaviiva:  46,8468 km  
Pinta-ala:  15,783 km²  
Tilavuus:  0,235619 km³  
Keskisyvyys:  14,93 m  
Suurin syvyys:  56,1 m  
Saaria:  11 
 fiTorsa 
Torsa  on Etelä-Karjalassa Rautjärvellä sijaitseva järvi.
Maantietoa

Järven pinta-ala on 1 600 hehtaaria eli 16 km². Se on 13 kilometriä pitkä ja 4,1 kilometriä leveä. Järvi on luodattu, ja siitä on julkaistu syvyyskartat. Sen tilavuus on 235,6 miljoonaa m³ eli 0,24 km³. Järven keskisyvyys on 14,9 metriä ja suurin syvyys on 56,1 metriä.
Järvessä on laskettu olevan 11 saarta. Niiden yhteispinta-ala on 2 ha, mikä on noin 0,1 prosenttia järven kokonaispinta-alasta. Saarista yksi on yli hehtaarin suuruinen, 4 yli aarin ja loput 6 ovat alle aarin kokoisia. Yksikään saari ei ylitä neliökilometriä. Järven rantaviivan pituus on 47 kilometriä, josta saarten rantaviivan yhteispituus on 1 kilometriä.
Vesistösuhteet

Järvi kuuluu Hiitolanjoen vesistössä (vesistöaluetunnus 03) Torsanjärven valuma-alueella (03.05) Torsan lähialueeseen (03.051).
USS Catawba

USS Catawba voi tarkoittaa seuraavia Yhdysvaltain laivaston aluksia:
USS Catawba (1864), Canonicus-luokan monitori
USS Catawba (YT-32), hinaaja ex- Howard Greene
USS Catawba (AT-68),  Navajo-luokan hinaaja nimetty ennen palvelukseenotto USS Arapahoksi
USS Catawba (ATA-210), Sotoyomo-luokan hinaaja
USNS Catawba (T-ATF-168), Powhatan-luokan hinaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Catawba”, voi hakea sivunnimihaulla, laajalla sivunnimihaulla tai tekstihaulla.
Tähtivieras Dave

| Tähtivieras Dave> Meet Dave |
| --- | --- |
 Elokuvan DVD -julkaisun kansikuva.
Ohjaaja:  Brian Robbins
Käsikirjoittaja:   Bill Corbett  Rob Greenberg 
Tuottaja:   Jon Berg  David T. Friendly  Todd Komarnicki 
Säveltäjä:  John Debney
Kuvaaja:  J. Clark Mathis
Leikkaaja:  Ned Bastille
Pääosat:   Eddie Murphy  Elizabeth Banks  Gabrielle Union  Ed Helms  Scott Caan  Kevin Hart 
Valmistustiedot
Valmistusmaa:   Yhdysvallat
Tuotantoyhtiö:  Deep River Productions Dune Entertainment Regency Enterprises Guy Walks Into a Bar Productions Friendly Films Tollin/Robbins Productions
Levittäjä:  20th Century Fox
Ensi-ilta:  11. heinäkuuta 2008
Kesto:  90 min
Alkuperäiskieli:  englanti
Budjetti:  60 000 000 $
Tuotto:  50 650 079 $
Aiheesta muualla
IMDb 
Elonet
AllMovie
Infobox OKNimi-testi OK: 
Tähtivieras Dave (eng. Meet Dave) on vuonna 2008 ensi-iltansa saanut yhdysvaltalainen tieteiskomediaelokuva. Sen pääosissa ovat Eddie Murphy, Elizabeth Banks, Gabrielle Union, Ed Helms, Scott Caan ja Kevin Hart. Elokuvan on ohjannut Brian Robbins.
Juoni

Maapallolle laskeutuu ihmisen kokoinen, Eddie Murphyn näköinen avaruusalus, jota ohjaa tunteeton miniatyyrimiehistö. Heidän tehtävänään on löytää kadonnut laite, jonka piti kerätä heille suolaa maapallon meristä. Laite on päätynyt newyorkilaisen pikkupojan leluksi, ja missio monimutkaistuu kun inhimillisin tuntein varustettu avaruusalus Dave ihastuu pojan äitiin.
Aiheesta muualla

Tähtivieras Dave Internet Movie Databasessa (englanniksi)
Tähtivieras Dave Elonet.
Torsby

| Torsby |
| --- | --- |
 Puutaloja Torsbyssä.
 Torsby
 Koordinaatit: 60°08′N, 13°00′E 
Valtio:   Ruotsi
Lääni:  Värmlannin lääni
Maakunta:  Värmlanti
Kunta:  Torsbyn kunta
Pinta-ala:  
 – Maa:  5,49 km²
Väkiluku:  4 049
 – Väestötiheys:  737,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Torsby on samannimisen Torsbyn kunnan keskustaajama. Torsby sijaitsee Värmlannin läänin ja Värmlannin historiallisen maakunnan pohjoisosassa. Vuonna 2010 taajamassa oli noin 4 000 asukasta.
Torsby on kuulunut Ruotsin metsäsuomalaisten asuinalueisiin ja siellä toimii metsäsuomalaisten kulttuuria esittelevä Torsby Finnkulturcentrum, joka on osa Värmlannin museota.
Väestönkehitys

| Torsbyn taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 192 | 2 192 |
| 1965 | 1965 |    | 2 634 | 2 634 |
| 1970 | 1970 |    | 3 094 | 3 094 |
| 1975 | 1975 |    | 3 632 | 3 632 |
| 1980 | 1980 |    | 3 980 | 3 980 |
| 1990 | 1990 |    | 4 349 | 4 349 |
| 1995 | 1995 |    | 4 347 | 4 347 |
| 2000 | 2000 |    | 4 054 | 4 054 |
| 2005 | 2005 |    | 4 027 | 4 027 |
| 2010 | 2010 |    | 4 049 | 4 049 |
Lähde: Statistiska centralbyrån (SCB).
Aiheesta muualla

Kuvia tai muita tiedostoja aiheesta Torsby Wikimedia Commonsissa
Värmlannin läänin kuntien keskustaajamat
Unholy Blessings

Unholy Blessings on suomalaisen black metal -yhtye Beheritin materiaalista koostettu bootleg, joka julkaistiin vuonna 1993.
Kokoelma sisältää demot The Seventh Blasphemy (1990), Demonomancy (1990) ja Promo 92 (1992) sekä EP:n Dawn Of Satans Millennium (1990). Loput viisi liveraitaa on poimittu 20. lokakuuta 1990 järjestetystä konsertista.
Kappaleet

Invocation (Intro) – 2.28 (1)
Seventh Blasphemy – 2.44 (1)
Penetrator Hammer – 1.01 (1)
Ghost Of Death – 5.01 (1)
Temple (Intro) – 0.59 (2)
Metal Of Death – 0.55 (2)
The Oath Of Black Blood – 2.48 (2)
Grave Desecration – 2.09 (2)
Witchcraft – 3.20 (2)
Goat Worship – 1.57 (2)
Demonomancy – 2.26 (2)
Tireheb – 0.44 (3)
Solomon's Gate – 3.39 (3)
The Gate Of Nanna – 4.14 (3)
Nuclear Girl – 1.30 (3)
Intro – 1.17 (4)
Black Mass Prayer – 1.44 (4)
Beast Of Damnation – 2.28 (4)
Hail Satanas – 1.54 (4)
Dawn Of Satan's Millennium – 4.59 (4)
War Command (Live) – 0.32
Hail Satanas (Live) – 1.58
Beast Of Damnation (Live) – 3.39
Demoniac (Live) – 3.47
Witchcraft (Live) – 3.35
Vapaat äänestäjät

| Vapaat äänestäjät> Freie Wähler |
| --- | --- |
  
  
  
Perustettu:  24. tammikuuta 2009
Johto:   Hubert Aiwanger (pj.) 
Ideologia:   suora demokratia  regionalismi  liberaalikonservatismi 
Poliittinen kirjo:  keskusta, keskusta-oikeisto
Värit:        sininen       keltainen 
Liittopäivät:  0 / 709 (2017)
Osavaltioparlamentit:  38 / 1 868
Euroopan parlamentti:  3 / 96 (2024)
Kansainväliset jäsenyydet:  – EDP – Renew Europe
Kotisivu:  www.freiewaehler.eu
Infobox OKNimi-testi OK: 
Vapaat äänestäjät (saks. Freie Wähler, lyh. FW) on saksalainen keskusta-oikeistolainen puolue. Puolueen puheenjohtajana toimii baijerilainen Hubert Aiwanger.
Historia

Puolueeksi, joka toimii koko maan alueella, FW rekisteröitiin vasta vuonna 2010. Tätä ennen toiminta oli ollut paikallisten ja toisistaan itsenäisten vaalilistojen käsissä. Näistä ensimmäinen koko osavaltion laajuinen lista perustettiin Nordrhein-Westfalenissa vuonna 1952. Koko Saksan kattava verkosto perustettiin vuonna 1965, mutta kyseessä ei ollut puolue tai sellaisen kattojärjestö, vaan osavaltioissa toimivien listojen koordinaattori.
Läpimurron FW teki Baijerissa vuonna 2008, kun se sai osavaltion vaaleissa yli 10 % kannatuksen ja nousi osavaltion kolmanneksi suurimmaksi puolueeksi maapäivillä. FW oli osallistunut osavaltion maapäivävaaleihin jo vuodesta 1998 lähtien.
Vuoden 2014 vaaleissa puolue sai läpi ensimmäisen meppinsä, Ulrike Müllerin. Vuoden 2024 EU-vaaleissa puolue sai 3 edustajaa Euroopan parlamenttiin.
Ideologia

Puoluetta on luennihdittu sekä konservatiiviseksi että liberaalikonservatiiviseksi. Se sijoittii jossain määrin CSU:n ja AfD:n välimaastoon: konservatiivinen, muttei radikaali, minkä on arveltu olevan syy sille, miksi AfD:llä on ollut vaikeuksia kerätä kannatusta Baijerissa.
Lisäksi puolue kannattaa suoraa demokratiaa ja regionalismia.
FW on Euroopan demokraattisen puolueen jäsen ja sen mepit istuvat uudistuva Eurooppa -ryhmässä.
Aiheesta muualla

Kuvia tai muita tiedostoja aiheesta Vapaat äänestäjät Wikimedia Commonsissa
Ukrainan presidentti

| Ukrainan presidentti |
| --- | --- |
 Президент України Prezydent Ukrajiny
 
 
 Nykyinen Volodymyr Zelenskyi 2019 lähtien
Virka-asunto:  Marijinskyi-palatsi
Kauden pituus:  5 vuotta, uudelleenvalinta mahdollinen
Perustettu:  5. joulukuuta 1991
Ensimmäinen:  Leonid Kravtšuk
Kotisivut:  president.gov.ua
Ukrainan presidentti (ukr. Президент України, Prezydent Ukrajiny) on Ukrainan valtionpäämies, joka valitaan viiden vuoden välein. Presidentti edustaa kansakuntaa kansainvälisissä suhteissa, hallinnoi ulkopolitiikkaa ja neuvottelee kansainväliset sopimukset.
Valtaa yritettiin siirtää vuoden 2006 toukokuussa voimaan astuneella uudella perustuslailla Ukrainan parlamentille, mutta perustuslakituomioistuimen 2010 antaman päätöksen mukaan hyväksymisprosessissa tehtiin virheitä eikä uusi perustuslaki olisi voimassa. Presidentille palautettiin vuonna 2010 valtaoikeudet, jotka vuonna 2004 oli poistettu häneltä ja siirretty parlamentille, mutta vuonna 2014 presidentin valtaoikeuksia taas kavennettiin.
Yleiskatsaus

Presidentti on myös maan asevoimien ylipäällikkö ja hän johtaa Kansallista turvallisuuden ja puolustuksen neuvostoa, joka neuvoo presidenttiä, koordinoi ja kontrolloi toimeenpanovallan toimenpiteitä kansallisen turvallisuuden ja puolustuksen kysymyksissä. Ukrainan perustuslain mukaan presidentti on valtion suvereniteetin, alueellisen koskemattomuuden, perustuslain sekä kansalaisoikeuksien ja -vapauksien takaaja. Presidentti voi käyttää  parlamentin säätämiin lakeihin veto-oikeutta, joka voidaan kuitenkin pyörtää kahden kolmasosan määräenemmistöllä.
Presidentillä on rajoitettu oikeus hajottaa parlamentti ja nimittää kandidaatteja ulkoministerin ja puolustusministerin toimiin Ukrainan ministerineuvostossa. Presidentti nimittää kuusi kahdeksastatoista Ukrainan perustuslakituomioistuimen jäsenestä. Ukrainan perustuslakituomioistuimella on valta julistaa presidentin toimet perustuslain vastaisiksi.
Presidentti valitaan suoralla kansanvaalilla viiden vuoden kaudeksi. Sama henkilö voidaan valita presidentiksi kahdeksi kaudeksi.
Presidentinvaalissa 2010 maa oli vielä vahvasti jakautunut itäiseen ja läntiseen osaan.
Ukrainan 2013–2014 mielenosoitusten seurauksena parlamentti ja presidentti Viktor Janukovytš neuvottelivat parlamentin valtaa korostaneen perustuslain palauttamisesta maahan 2014 aikana. Presidentinvaalia päätettiin myös ennenaikaistaa. Maan perustuslakiin nojaten parlamentti päätti erottaa presidentin Janukovytšin rikosepäilyjen vuoksi. Helmikuun 22. päivänä 2014 parlamentti päätti tehdä Oleksandr Turtšynovista ensin parlamentin puhemiehen ja sitten toimea hoitavan presidentin. Toukokuussa 2014 presidentiksi valittiin Petro Porošenko. Hän oli virassa vuoteen 2019, jolloin presidentiksi valittiin politiikan ulkopuolelta tullut Volodymyr Zelenskyi.
Tunnukset

Ukrainan presidentin virallisia, asemaa kuvaavia valtiollisia symboleja ovat: Ukrainan presidentin lippu (standardi), presidentin käädyt, presidentin leimasin ja presidentin bulava (valtikka).
Ukrainan presidentin lippu.
Presidentin kaulakäädyt.
Leimasin.
Presidentti Volodymyr Zelensky virkaanastujaisissaan bulava kädessään ja käädyt kaulassaan (2019).
Tähtiöt

| Tähtiöt |
| --- | --- |
 Swertia bimaculata
Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Gentianales
Heimo::  Katkerokasvit Gentianaceae
Suku::  Tähtiöt Swertia  L. (1753)
Tyyppilaji
 Swertia perennis L. 
Katso myös
   Tähtiöt Wikispeciesissä   Tähtiöt Commonsissa 
Infobox OKNimi-testi OK: 
Tähtiöt (Swertia) on katkerokasveihin kuuluva kasvisuku. Siihen kuuluu 159 lajia, jotka ovat yksi- tai monivuotisia ruohoja. Niillä on usein tähtimäiset kukat. Tähtiöitä esiintyy hyvin laajasti Euraasiassa ja Afrikassa, lisäksi läntisessä Pohjois-Amerikassa. Niitä ei kasva Pohjoismaissa, laji mustetähtiö kasvaa Suomea lähimpänä Virossa.
Tähtiölajeja

armeniantähtiö (Swertia iberica)
mustetähtiö (Swertia perennis)
Aiheesta muualla

Suomen Lajitietokeskus: Tähtiöt – Swertia
Venesuksi

Venesuksi on moottoriveneen keulaan kiinnitettävä iskunvaimentimena toimiva lyhyt ja leveähkö jousitettu suksi, jonka ansiosta veden aallot eivät pääse lyömään veneen keulaan täydellä voimallaan rauhoittaen näin veneen kulkua. Venesuksen keksijä on Spede Pasanen. Historiallisesti talvikalastuksessa on käytetty hiihtosuksen kaltaista rööki-nimistä veneeseen kiinnitettävää apusuksea, jolla helpotettiin kalastusveneen vetämistä jäällä ja lumella.
Uimahypyt kesäolympialaisissa 1976

Uimahypyt
Vuoden 1976 kesäolympialaisten uimahypyt järjestettiin 19. – 27. heinäkuuta 1976 Montrealin Olympic Pool'ssa. Tämä oli 16. kerta kun laji oli mukana olympialaisten ohjelmassa. Mukana oli 80 osanottajaa 22 eri maasta.
Mitalistit > Miehet

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| 3 metrin ponnahduslauta |  Phil Boggs |  Giorgio Cagnotto |  Aleksandr Kosenkov |
| 10 metrin kerroshypyt |  Klaus Dibiasi |  Greg Louganis |  Vladimir Alejnik |
Mitalistit > Naiset

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| 3 metrin ponnahduslauta |  Jennifer Chandler |  Christa Köhler |  Cynthia Potter |
| 10 metrin kerroshypyt |  Jelena Vaitsehovskaja |  Ulrika Lindberg |  Deborah Wilson |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 2 | 1 | 2 | 5 |
| 2. |  Italia | 1 | 1 | 0 | 2 |
| 3. |  Neuvostoliitto | 1 | 0 | 2 | 5 |
| 4. |  Itä-Saksa | 0 | 1 | 0 | 1 |
| 4. |  Ruotsi | 0 | 1 | 0 | 1 |
United Technologies Corporation

United Technologies Corporation -yhtiön pääkonttori Hartfordissa.
United Technologies Corporation (UTC) oli yhdysvaltalainen monialayritys. Se toimi muun muassa seuraavilla aloilla: lentokoneiden moottorit, helikopterit, lämmitys ja viilennys, polttokennot, hissit, liukuportaat, rakennusjärjestelmät ja turvallisuus.
UTC:lla oli 208 200 työntekijää. Yrityksen pääkonttori oli Hartfordissa, Connecticutin osavaltiossa.
Yritys kuului Dow Jones Industrial Average -indeksiin.
27. marraskuuta 2018 yhtiö ilmoitti aikeesta jakautua kolmeksi yritykseksi. Huhtikuussa 2020 yritys sulautui Raytheonin kanssa perustaen yhtiön Raytheon Technologies.
Liiketoimintayksiköt

Carrier: valmistaa lämmitys-, ilmanvaihto-, ilmastointi- ja jäähdytysjärjestelmiä.
Hamilton Sundstrand: suunnittelee ja valmistaa järjestelmiä kaupalliseen, alueelliseen, yritys- ja sotilaalliseen käyttöön; kansainvälisten avaruusohjelmien merkittävä toimittaja. Toimittaa teollisia tuotteita hiilivety-, kemialliselle ja elintarviketeollisuudelle sekä rakennus- ja kaivosyrityksille.
Marioff: sprinklerijärjestelmiin erikoistunut yritys, Suomi.
Otis: valmistaa, asentaa, ja huoltaa hissejä, liukuportaita ja liikkuvia jälkakäytäviä.
Pratt & Whitney: suunnittelee ja valmistaa lentokoneiden moottoreita, kaasuturbiineita ja raketteja.
Rocketdyne
Sikorsky Aircraft: valmistaa helikoptereita siviili- ja sotilaskäyttöön.
UTC Fire & Security: valmistaa turvallisuustekniikkaa
UTC Power: valmistaa hajautetun energian tuotannon järjestelmiä ja polttokennoja kaupalliseen-, liikenne-, avaruustoiminta- sekä puolustuskäyttöön.
United Technologies Research Center (UTRC): keskitetty tutkimuskeskus, joka tukee kaikkia muita UTC-yksiköitä uusien tekniikoiden kehityksessä.
Aiheesta muualla

Kuvia tai muita tiedostoja aiheesta United Technologies Corporation Wikimedia Commonsissa
Venetin koulu

Venetin koulu
Venetin koulu oli koulu Venetin kylässä Kolarin kunnassa Lapin maakunnassa. Koulussa oli peruskoulutason opetusta. Sen toiminta lakkautettiin vuonna 1988. Nykyään koulu toimii asuinrakennuksena.
Venetin koulun tiloissa on toiminut myös työttömien kierrätyskeskustoimintaa kunnes se siirtyi Sieppijärven kylälle. Myöhemmin Venetin koulussa on ollut yksityishenkilön pitämää kierrätystoimintaa.
USS Oneota

USS Oneota voi tarkoittaa seuraavia Yhdysvaltain laivaston aluksia:
USS Oneota (1864), Canonicus-luokan monitori
USS Oneota (AN-85), verkonlaskija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Oneota”, voi hakea sivunnimihaulla, laajalla sivunnimihaulla tai tekstihaulla.